ddrg/super_eurlex huggingface dataset:
Úradný vestník L 168 , 27/06/2002 S. 0001 - 0002



Nariadenie Rady (ES) č. 1107/2002 z 25. júna 2002, ktorým sa mení a dopĺňa nariadenie (ES) č. 92/2002, ktorým sa ukladá konečné antidumpingové clo a vyberá s konečnou platnosťou dočasné clo uložené na dovoz močoviny s pôvodom v Bielorusku, Bulharsku, Chorvátsku, Estónsku, Líbyi, Litve, Rumunsku a na Ukrajine RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 384/1996 z 22. decembra 1995 o ochrane dumpingových dovozov z krajín, ktoré nie sú členmi Európskeho spoločenstva [1], najmä na jeho články 8 a 9, so zreteľom na návrh Komisie po porade s Poradným výborom, keďže: A. POSTUP (1) Rada nariadením (ES) č. 92/2002 [2] uložila konečné antidumpingové clá na dovoz močoviny pôvodom z Bieloruska, Bulharska, Chorvátska, Estónska, Líbye, Litvy, Rumunska a Ukrajiny a oslobodila od uvedených ciel bulharského vyvážajúceho výrobcu ako záväzok, ktorý od dotknutej spoločnosti prijala Komisia. (2) Akciová spoločnosť Achema v súvislosti s antidumpingovými konaniami týkajúcimi sa dovozov močoviny pôvodom, inter alia, z Litvy ponúkla prijateľný záväzok prednostne uverejniť konečné závery, ale na takej úrovni, na ktorej je správne nemožné zahrnúť ich prijatie do konečného nariadenia. (3) Komisia rozhodnutím č. 2002/498/ES [3] prijala záväzok ponúknutý akciovou spoločnosťou Achema. Dôvody prijatia tohto záväzku sú ustanovené v tomto rozhodnutí. Rada uznáva, že revízie uvedené k ponuke záväzkov odstránia nepriaznivý efekt dumpingu a spoľahlivo obmedzia riziká jeho obchádzania vo forme krížovej kompenzácie s inými výrobkami. (4) S ohľadom na prijatie ponuky záväzku je preto potrebné zmeniť a doplniť nariadenie (ES) č. 92/2002, PRIJALA TOTO NARIADENIE: Článok 1 Nariadenie (ES) č. 92/2002 sa mení a dopĺňa takto: 1. v článku 1 ods. 2 sa riadok súvisiaci s Litvou nahrádza takto: "Krajina pôvodu | Vyrobené (kým) | Konečné antidumpingové clo (Eur/t) | Dodatkový číselný znak TARIC-u | Litva | všetky spoločnosti | 10,05 | A999" | 2. v článku 2 ods. 1 sa tabuľka nahrádza takto: "Krajina | Spoločnosť | Dodatkový číselný znak TARIC-u | Bulharsko | Chimco AD, Shose az Mezdra, 3037 Vratza | A272 | Litva | Akciová spoločnosť Achema, Taurostos 26, 5005 Jonava | A375" | Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 25. júna 2002 Za Radu predseda J. Matas I Palou [1] Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2238/2000 (Ú. v. ES L 257, 11.10.2000, s. 2). [2] Ú. v. ES L 17, 19.1.2002, s. 1. [3] Ú. v. ES L 168, 27.6.2002, s. 51. --------------------------------------------------
Úradný vestník L 338 , 14/12/2002 S. 0014 - 0014



Nariadenie Komisie (ES) č. 2224/2002 z 13. decembra 2002 o derogácii z nariadenia (ES) č. 1623/2000, ktorým sa stanovujú podrobné vykonávacie pravidlá k nariadeniu Rady (ES) č. 1493/1999 o spoločnej organizácii trhu s vínom so zreteľom na trhové mechanizmy KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 2585/2001 [2], najmä na jeho článok 33, keďže: (1) Nariadenie Komisie (ES) č. 1623/2002 [3], naposledy zmenené a doplnené nariadením (ES) č. 1795/2002 [4], najmä článok 93 ods. 6, ustanovuje, že všetok alkohol predaný na používanie ako bioetanol v palivovom odvetví musí byť pozbieraný zo zásob nie viac ako šesť mesiacov po dni oznámenia rozhodnutia Komisie udeliť predaj. (2) Nariadenie Komisie (ES) č. 774/2002 z 8. mája 2002 o zavedení verejného predaja vínneho alkoholu na používanie ako bioetanol v Európskom spoločenstve [5] zaviedlo otvorený predaj 300000 hektolitrov vínneho alkoholu na použitie ako bioetanol v Európskom spoločenstve schválenej firme Ecocarburantes Españoles SA. 18. júna 2002 Komisia informovala príslušné orgány v Španielsku a firmu Ecocarburantes Españoles SA o rozhodnutí udeliť položku č. 12/2002 uvedenej firme. (3) Listom zo dňa 21. októbra 2002 španielske Ministerstvo poľnohospodárstva, rybného hospodárstva a potravinárstva informovalo Komisiu, že pre technické ťažkosti a veľkosť položky č. 12/2002 lehota stanovená na odstránenie alkoholu je nedostatočná. (4) S cieľom povoliť danej firme dokončiť operáciu, lehota na odstránenie alkoholu by sa mala predĺžiť o dva mesiace. (5) Opatrenia ustanovené týmto nariadením sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Napriek článku 93 ods. 6 nariadenia (ES) č. 1623/2000, odstránenie položky č. 12/2002 uvedené v nariadení (ES) č. 774/2002 a udelené 18. júna 2002 zo zásob musí byť dokončené pred 18. februárom 2003. Článok 2 Toto nariadenie nadobúda účinnosť v deň uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. decembra 2002 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 345, 29.12.2001, s. 10. [3] Ú. v. ES L 194, 31.7.2000, s. 45. [4] Ú. v. ES L 272, 10.10.2002, s. 15. [5] Ú. v. ES L 123, 9.5.2002, s. 17. --------------------------------------------------
Úradný vestník L 358 , 31/12/2002 S. 0119 - 0119



Nariadenie Komisie (ES) č. 2381/2002 z 30. decembra 2002, ktorým sa mení a dopĺňa nariadenie (ES) č. 2342/1999 ustanovujúce podrobné pravidlá uplatňovania nariadenia Rady (ES) č. 1254/1999 o spoločnej organizácii trhu s hovädzím a teľacím mäsom, týkajúceho sa prémiových systémov RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], naposledy zmenené a doplnené nariadením Komisie (ES) č. 2345/2001 [2], najmä na jeho článok 6 ods. 7 a článok 10 ods. 3, keďže: (1) Pre prémiu za dojčiace kravy článok 29a nariadenia Komisie (ES) č. 2342/1999 [3], naposledy zmeneného a doplneného nariadením (ES) č. 1830/2002 [4], ustanovuje pravidlo zaokrúhľovania počtu zvierat s cieľom vypočítania minimálneho a maximálneho percentuálne vyjadreného počtu jalovíc. Uplatňovanie tohto pravidla znevýhodňuje producentov podliehajúcich úpravám ustanoveným v článku 10 nariadenia (ES) č. 1254/1999, ktoré sa bude uplatňovať od roku 2003. S cieľom zabezpečenia rovnakých podmienok pre všetkých producentov sa uplatňovanie tohto pravidla v tomto období musí vyjasniť, aby sa stanovil počet jalovíc pre žiadateľov prémie na počet rovnajúci sa dvom zvieratám. (2) Nariadenie (ES) č. 2342/1999 sa preto musí zmeniť a doplniť. (3) Opatrenia tohto nariadenia sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 K nariadeniu (ES) č. 2342/1999 sa pridáva článok 29a takto: "Bez ohľadu na prvý odsek sa na účely uplatňovania úprav ustanovených v článku 10 nariadenia (ES) č. 1254/1999 v roku 2003, ak sa uplatňovanie prémie týka počtu rovnajúcemu sa dvom zvieratám, počet jalovíc, na ktorý sa zohľadňuje prémia, je stanovený na jednu jalovicu." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 1. januára 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. decembra 2002 Za Komisiu Franz Fischler člen Komisie [1] Ú. v. ES L 160, 26.6.1999, s. 21. [2] Ú. v. ES L 315, 1.12.2001, s. 29. [3] Ú. v. ES L 281, 4.11.1999, s. 30. [4] Ú. v. ES L 277, 15.10.2002, s. 15. --------------------------------------------------
Úradný vestník L 297 , 31/10/2002 S. 0006 - 0006



Nariadenie Komisie (ES) č. 1938/2002 z 30. októbra 2002, ktorým sa mení a dopĺňa nariadenie (EHS) č. 2273/93 určujúce intervenčné centrá pre obilniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1] naposledy zmeneného a doplneného nariadením Komisie (ES) č. 1666/2000 [2], najmä na jeho článok 5, keďže: (1) Intervenčné centrá sú určené v prílohe k nariadeniu Komisie (EHS) č. 2273/93 [3] naposledy zmeneného a doplneného nariadením (ES) č. 1792/93 [4]. Niektoré členské štáty požiadali o zmenu týchto centier. (2) Nariadenie (EHS) č. 2273/93 by sa preto malo zmeniť a doplniť. (3) Opatrenia tohto nariadenia sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha nariadenia (EHS) č. 2273/93 sa mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. októbra 2002 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 193, 29.7.2000, s. 1. [3] Ú. v. ES L 207, 18.8.1993, s. 1. [4] Ú. v. ES L 243, 13.9.2001, s. 25. -------------------------------------------------- PRÍLOHA Príloha k nariadeniu (EHS) č. 2273/93 sa mení a dopĺňa takto: 1. V sekcii Spolkovej republiky Nemecko-Brandenbursko sa "Fürstenwalde-Finow" pomenúva "Fürstenwalde". 2. V sekcii Spojeného kráľovstva sa "Locharbriggs" nahrádza "Henstridge". --------------------------------------------------
Úradný vestník L 321 , 26/11/2002 S. 0008 - 0008



Nariadenie Komisie (ES) č. 2086/2002 z 25. novembra 2002, ktorým sa mení a dopĺňa nariadenie (ES) č. 753/2002 stanovujúce určité pravidlá uplatňovania nariadenia Rady (ES) č. 1493/1999 o popise, označovaní, prezentácii a ochrane určitých vinárskych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácií trhu s vínom [1], naposledy zmenené a doplnené nariadením (ES) č. 2585/2001 [2], a najmä na jeho články 53 a 80, keďže: (1) Nariadenie Komisie (ES) č. 753/2002 [3], ktoré ustanovuje obdobie, ktoré má uplynúť od nadobudnutia účinnosti tohto nariadenia až po jeho uplatňovanie, konkrétne 1. januára 2003, aby sa tak príslušným operátorom a orgánom umožnil bezproblémový prechod z pôvodných pravidiel, obsiahnutých v niekoľkých nariadeniach Komisie a Rady o popise a prezentácii vína, na nové podrobné pravidlá, ktoré vykonávajú nariadenie (ES) č. 1493/1999. (2) Na základe intenzívnych diskusií medzi príslušnými orgánmi a medzi týmito orgánmi a obchodníkmi sa odporúča dátum uplatňovania nariadenia (ES) č. 753/2002 posunúť na začiatok nasledujúceho vinárskeho roka, aby sa tak umožnilo členským štátom viac času na zaktualizovanie ich vnútroštátnej legislatívy a aby hospodársky operátori neboli znevýhodnený opatreniami, ktoré nadobúdajú platnosť 1. januára 2003, to znamená v strede súčasného vinárskeho roku a tiež s cieľom poskytnúť niektorým tretím krajinám potrebné informácie o novom nariadení. (3) Nariadenie (ES) č. 753/2002 ba sa malo príslušne zmeniť a doplniť. (4) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Nariadenie (ES) č. 753/2002 sa týmto mení a dopĺňa takto: a) V prvom pododseku článku 47 ods. 2 sa dátum "31. decembra 2002" nahrádza za "31. júla 2003". b) V druhom odseku článku 49 sa dátum "1. januára 2003" nahrádza za "1. augusta 2003". Článok 2 Toto nariadenie nadobudne účinnosť 3. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. novembra 2002 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 345, 29.12.2001, s. 10. [3] Ú. v. ES L 118, 4.5.2002, s. 1. --------------------------------------------------
Úradný vestník L 123 , 09/05/2002 S. 0030 - 0030



Nariadenie Komisie (ES) č. 778/2002 zo 7. mája 2002, ktorým sa mení a dopĺňa nariadenie (ES) č. 2779/1999 stanovujúce podrobné pravidlá pre uplatňovanie nariadenia Rady (ES) č. 1255/1999, pokiaľ ide o poskytovanie finančnej pomoci na odstredené mlieko a sušené odstredené mlieko určené na výkrm zvierat a na predaj takéhoto sušeného odstredeného mlieka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením Komisie (ES) č. 509/2000 [2] a najmä na jeho články 10 a 15, keďže: (1) Nariadenie Komisie (ES) č. 2719/1999 [3], naposledy zmenené a doplnené nariadením (ES) č. 213/2001 [4], je prepracovaným nariadením Komisie (EHS) č. 1725/79 z 26. júla 1979 o pravidlách poskytovania pomoci na odstredené mlieko spracovávané na kŕmne zmesi a sušené odstredené mlieko určené na výkrm teliat [5]. Na základe podmienok daných článkom 1 (3) nariadenia (EHS) č. 1725/79 a v súlade s jeho praktickým uplatňovaním zmesi určené na výrobu kŕmnych zmesí obsahujú sušené odstredené mlieko, do ktorého je možné pridať jednu alebo viacero zložiek uvedených v tomto odseku. S cieľom odstrániť akékoľvek pochybnosti týkajúce sa výkladu článku 4 nariadenia (ES) č. 2799/1999, ktoré stanovuje požiadavky na zloženie zmesí, jeho praktické uplatňovanie zo strany členských štátov musí byť potvrdené a článok musí byť z tohto dôvodu retroaktívne objasnený. (2) Opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 4 nariadenia (ES) č. 2799/1999 sa bod a) nahrádza nasledovným textom: "a) sušené odstredené mlieko, podľa okolností" . Článok 2 Toto nariadenie nadobúda účinnosť v deň, ktorý nasleduje po jeho uverejnení v Úradnom vestníku Európskych spoločenstiev. Bude sa uplatňovať od 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. mája 2002 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 340, 31.12.1999, s. 3. [4] Ú. v. ES L 37, 7.2.2001, s. 1. [5] Ú. v. ES L 199, 7.8.1979, s. 1. --------------------------------------------------
Úradný vestník L 112 , 06/05/2003 S. 0009 - 0009



Nariadenie Komisie (ES) č. 775/2003 z 5. mája 2003, ktorým sa mení a dopĺňa nariadenie (ES) č. 2759/1999, ktoré stanovuje pravidlá uplatňovania nariadenia Rady (ES) č. 1268/1999 o podpore spoločenstva na predprístupové opatrenia na rozvoj poľnohospodárstva a vidieka v kandidátskych krajinách strednej a východnej Európy v predvstupovom období (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1268/1999 z 21. júna 1999 o podpore spoločenstva pre predprístupové opatrenia na rozvoj poľnohospodárstva a vidieka v kandidátskych krajinách strednej a východnej Európy v predvstupovom období [1], naposledy zmenené a doplnené nariadením (ES) č. 696/2003 [2], a najmä na jeho článok 12 ods. 1, keďže: (1) Článok 3 nariadenia Komisie (ES) č. 2759/1999 [3], naposledy zmeneného a doplneného nariadením (ES) č. 2251/2002 [4], sa týka opatrení na spracovanie a odbyt a v jeho odseku 2 sú uvedené určité výdavky, ktoré môžu byť oprávnené. Aby sa predišlo nesprávnym interpretáciám, malo by sa jasne uviesť, že zoznam výdavkov nie je vyčerpávajúci. (2) Finančné dohody uvedené v článku 1 ods. 2 nariadenia Komisie (ES) 2222/2000 [5], naposledy zmeneného a doplneného nariadením (ES) č. 188/2003 [6], platné medzi spoločenstvom a každou kandidátskou krajinou stanovujú parametre určujúce oprávnené výdavky. Preto je vhodné vziať do úvahy príslušné ustanovenia uvedených dohôd. (3) Nariadenie (ES) č. 2759/1999 by sa preto malo primerane zmeniť a doplniť. (4) Opatrenia ustanovené v tomto nariadení sú v súlade so stanoviskom Výboru pre poľnohospodársku štruktúru a rozvoj vidieka, PRIJALA TOTO NARIADENIE: Článok 1 Nariadenie (ES) č. 2759/1999 sa mení a dopĺňa takto: 1. V článku 3 ods. 2 sa úvodná veta nahrádza týmto textom: "Oprávnené výdavky môžu byť zahrnuté predovšetkým v:"; 2. vkladá sa nasledujúci článok 8a: "Článok 8a Finančné dohody Pre každý program oprávnené výdavky rešpektujú ustanovenia finančnej dohody uvedenej v článku 1 ods. 2 nariadenia Komisie (ES) č. 2222/2000 [7] platné medzi spoločenstvom a príslušnou kandidátskou krajinou." Článok 2 Toto nariadenie nadobúda účinnosť na tretí deň nasledujúci po dni jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. mája 2003 Za Komisiu Franz Fischler člen Komisie [1] Ú. v. ES L 161, 26.6.1999, s. 87. [2] Ú. v. ES L 99, 17.4.2003, s. 24. [3] Ú. v. ES L 331, 23.12.1999, s. 51. [4] Ú. v. ES L 343, 18.12.2002, s. 8. [5] Ú. v. ES L 253, 7.10.2000, s. 5. [6] Ú. v. ES L 27, 1.2.2003, s. 4. [7] Ú. v. ES L 253, 7.10.2000, s. 5. --------------------------------------------------
Úradný vestník L 126 , 22/05/2003 S. 0001 - 0002



Nariadenie Rady (ES) č. 874/2003 zo 6. mája 2003 o uzavretí Dohody medzi Európskym spoločenstvom a Republikou Kiribati o rybolove v zóne rybolovu Kiribati RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37 v spojitosti s článkom 300 ods. 2 a prvým pododsekom článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Spoločenstvo a Republika Kiribati prerokovali a iniciovali dohodu o rybolove, ktorá poskytuje rybárom zo spoločenstva príležitosti na rybolov vo vodách podliehajúcich zvrchovanosti a právomoci Kiribati ohľadne rybolovu. (2) Je v záujme spoločenstva schváliť uvedenú dohodu. (3) Mala by sa definovať metóda pridelenia rybárskych príležitostí medzi členské štáty, PRIJALA TOTO NARIADENIE: Článok 1 Dohoda medzi Európskym spoločenstvom a Republikou Kiribati o rybolove v zóne rybolovu Kiribati sa týmto schvaľuje v mene spoločenstva. Text dohody je pripojený k tomuto nariadeniu. Článok 2 Príležitosti na rybolov stanovené v protokole k dohode sa pridelia medzi členské štáty takto: —plavidlá s vlečnou sieťou: | Francúzsko: | 27 % z dostupných licencií, | Španielsko: | 73 % z dostupných licencií, | —traťové lode: | Španielsko: | 6 plavidiel, | Portugalsko: | 6 plavidiel. | Ak žiadosti o licencie z týchto členských štátov nepokryjú všetky príležitosti na rybolov stanovené v protokole, Komisia môže zvážiť žiadosti o licencie z ostatných členských štátov. Článok 3 Členské štáty, ktorých plavidlá sa venujú rybolovu na základe tejto dohody, oznámia Komisii množstvo každého úlovku zo zóny rybolovu Kiribati v súlade s nariadením Komisie (ES) č. 500/2001 zo 14. marca 2001, v ktorom sa stanovujú podrobné pravidlá na uplatnenie nariadenia Rady (EHS) č. 2847/93 o monitorovaní výlovov realizovaných rybárskymi plavidlami spoločenstva vo vodách tretích krajín a na šírom mori [3]. Článok 4 Toto nariadenie nadobúda účinnosť siedmy deň nasledujúci po dni jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. apríla 2003 Za Radu predseda P. Efthymiou [1] Návrh z 10. decembra 2002 (zatiaľ neuverejnený v úradnom vestníku). [2] Stanovisko predložené 8. apríla 2003 (zatiaľ neuverejnené v úradnom vestníku). [3] Ú. v. ES L 73, 15.3.2001, s. 8. --------------------------------------------------
Úradný vestník L 196 , 02/08/2003 S. 0022 - 0023



Nariadenie Komisie (ES) č. 1387/2003 z 1. augusta 2003, ktorým sa mení a dopĺňa nariadenie (ES) č. 2300/97 o podrobných pravidlách na vykonávanie nariadenia Rady (ES) č. 1221/97 stanovujúce všeobecné pravidlá na uplatňovanie opatrení na zvýšenie produkcie medu a jeho uvádzanie na trh KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1221/97 z 25. júna 1997, ktoré stanovuje všeobecné pravidlá na uplatňovanie opatrení na zvýšenie produkcie medu a jeho uvádzanie na trh [1], naposledy zmenené a doplnené nariadením (ES) č. 2070/98 [2], najmä na jeho článok 5, keďže: (1) Nariadenie Komisie (ES) č. 2300/97 [3], naposledy zmenené a doplnené nariadením (ES) č. 1216/2002 [4], zaviedlo ustanovenia na realizáciu vnútroštátnych ročných programov stanovených v nariadení (ES) č. 1221/97. Finančný príspevok spoločenstva k týmto programom sa zakladá na celkovom počte úľov v každom členskom štáte, ako sú zoradené v prílohe k nariadeniu (ES) č. 2300/97. (2) Podľa oznámení členských štátov, ktorými sa aktualizovali štruktúrne údaje o situácii v odvetví, ako to ustanovuje článok 1a) nariadenia (ES) č.2300/97, došlo k zmenám v počte úľov. (3) Z toho dôvodu je potrebné zmeniť a doplniť nariadenie (ES) č. 2300/97. (4) Článok 2 ods. 2 nariadenia (ES) č. 2300/97 stanovuje 31. august ako konečný termín pre realizáciu opatrení podľa ročných programov, toto nariadenie je preto potrebné uplatňovať od hospodárskeho roka 2003/2004. (5) Opatrenia prijaté v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Príloha I k nariadeniu (ES) č. 2300/97 sa nahrádza prílohou k tomuto nariadeniu. Článok 2 Toto nariadenie nadobudne účinnosť tretím dňom odo dňa jeho uverejnenia v Úradnom vestníku Európskych spoločenstiev. Prvýkrát sa uplatní na ročné programy v hospodárskom roku 2003/2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 1. augusta 2003 Za Komisiu Franz Fischler člen Komisie [1] Ú. v. ES L 173, 1.7.1997, s. 1. [2] Ú. v. ES L 265, 30.9.1998, s. 1. [3] Ú. v. ES L 319, 21.11.1997, s. 4. [4] Ú. v. ES L 177, 6.7.2002, s. 4. -------------------------------------------------- PRÍLOHA " „PRÍLOHA I Členský štát | Počet úľov | BE | 100000 | DK | 155000 | DE | 893000 | EL | 1380000 | ES | 2397840 | FR | 1150000 | IE | 20000 | IT | 1100000 | LU | 10213 | NL | 80000 | AT | 336139 | PT | 632500 | FI | 47000 | SE | 145000 | UK | 274000 | EUR 15 | 8720692 | " --------------------------------------------------